SAPPE บวกแรง 4% โบรกฯมองไตรมาส 2 ผลงานสดใส แนะซื้อเป้า 22 บาท ชูเทคนิคขาขึ้น
SAPPE บวกแรง 4% โบรกฯมองไตรมาส 2 ผลงานสดใส แนะซื้อเป้า 22 บาท ชูเทคนิคขาขึ้น ล่าสุดอยู่ที่ 21.60 บาท บวก 0.90 บาท หรือ 4.35% มูลค่าซื้อขาย 52.06 ล้านบาท
SAPPE บวกแรง 4% โบรกฯมองไตรมาส 2 ผลงานสดใส แนะซื้อเป้า 22 บาท ชูเทคนิคขาขึ้น ล่าสุดอยู่ที่ 21.60 บาท บวก 0.90 บาท หรือ 4.35% มูลค่าซื้อขาย 52.06 ล้านบาท
25 มิ.ย. 2562

ผู้สื่อข่าวรายงานว่า ราคาหุ้น บริษัท เซ็ปเป้ จำกัด (มหาชน) หรือ SAPPE ล่าสุด ณ เวลา 11.01 น. อยู่ที่ 21.60 บาท บวก 0.90 บาท หรือ 4.35% สูงสุดที่ 21.70 บาท ต่ำสุดที่  21 บาท ด้วยมูลค่าซื้อขาย 52.06 ล้านบาท

โดย บล.ฟินันเซีย ไซรัส ระบุในบทวิเคราะห์ แนะนำ “ซื้อเก็งกำไร” หุ้น SAPPE ประเมินราคาเป้าหมาย 22 บาท (PE ที่ 18 เท่า) โดยแนวโน้มกำไรไตรมาส 2/62 สดใสเพราะรับรู้รายได้เต็มไตรมาสจาก All Coco และ BLUE บวกกับเป็นช่วง High season แม้ว่าเงินบาทที่แข็งค่าจะกระทบรายได้ส่งออกซึ่งมีสัดส่วนราว 70% แต่ต้นทุนราคา PET raisin ซึ่งใช้ในการผลิตขวดพลาสติกปรับลงเร็วกว่า ทำให้คาดว่ามาร์จิ้นจะดีขึ้นต่อเนื่อง รวมทั้งยังคงคาดกำไรปกติปีนี้เติบโต 11% เมื่อเทียบจากปีก่อน เป็น 380 ล้านบาท ราคาหุ้นที่ปรับขึ้นทำให้ PE ขยับขึ้นเป็น 16.5 เท่า แต่ยังถูกกว่าหุ้นเครื่องดื่มอื่นๆ
ด้านเทคนิคประเมินแนวรับ 20.40 บาท แนวต้าน 21.40 บาท Stop los 20 บาท โดยราคาเกิดการ Breakout ขึ้นทำ High ใหม่ แสดงถึงโมเมนตัมเชิงบวก มีโอกาสได้เห็นการปรับตัวขึ้นต่อ